Sait Faik Abasıyanık

Sait Faik Abasıyanık (18 Kasım ya zi 22 Kasım ya zi 23 Kasım 1906 – 11 Gulane 1954) yew nuştekar u şairo Tırk bi. Abasıyanki zaf çi kerd cı hêkat u edebiyatê Tırki u cokao ke nuştekaranê serênan ra yewo u zey noxta geyrayışi vêniyeno. Rıyê ğeyretê ey edebiyatê Tırkê moderni rê ra o be namey "nuştekaro ke rıçıkê (koka) cı xo dero" şınasiyeno. Ey teknikê hekatê klasiki rıcnao, tebiat u merdımi be kışta rınd u xırabi, basit u semimi,
hema be zıwano hewl nuşto, qal kerdo. Ey xo nêbestnao edebiyatê Ewropa (çiyo ke zafêrê senatkaranê Cumhuriyeti kerdo), bınê tesırê yew zihniyetê edebi de nêmendo u nêşi peyê yew terzi ra.

Ey herunda problemê şari, problemê merdımi nuştê, hêkatanê xo de zafêr xo ra dest pê kerdo u merdım çıçiyo waşto ke ey bımusno. Heyatê sınıfa cêrêne gırewto eseranê xo, merdımê ke mase tepışenê, merdımê bêgurey, wayirê qehwexanan biy karakterê eseranê ey. O şi dımê terzê cıwiyayışê merdıman, waştışê merdıman, derdê merdıman, tersayış u şa biyayışê merdıman ra, nêkewtê problemanê şari. Cokao ke o kewto miyanê gruba "senatkarê ke merdımi gênê xo dest". Ey 1930an de başle kerdo heyatê xoyê nuştışi u be namanê "sorumlu avare", "gözlemci balıkçı", "çakırkeyf sirozlu", "küfürbaz şair", "müflis tacir", "züğürt yazar", "hamdolsun diyemeyen rantiye", "anadan doğma çevreci" şınasiyao. Hêkati, roman, şıiri nuştê, çiy çarnay (taday) u roportaji kerdê u heme enê çiyan be terzê xo kerdê. Vaciyao ke uslıbê cı zey ê asayışvıraştoğanê (resamanê) fovistan.

Key o zıwanê xo vıraşto, bınê tesırê namanê André Gide, Comte de Lautréamont, Jean Genet mendo u xo ra tepeya nuştekari zey Ferit Edgü, Adalet Ağaoğlu, Demir Özlü gırewtê bınê tesırê xo. Merdışê ey ra tepeya keyey ey ke Burgaz Adası de ca gêno çarnao muza u namey ey rê her serre odul danê cı.

 Bibliyografiya cı 
Kıtabê hêkati
 Semaver (Semawer) (1936, Remzi Kitabevi)
 Sarnıç (Sarnıc) (1939, Çığır Kitabevi)
 Şahmerdan (Şahmerdan) (1940, Çığır Kitabevi)
 Lüzumsuz Adam (Merdımo Bêluzım) (1948, Varlık Yayınları)
 Mahalle Kahvesi (Qehwey Mehella) (1950, Varlık Yayınları)
 Havada Bulut (Hewr Hewa de) (1951, Varlık Yayınları)
 Kumpanya (Kumpanya) (1951, Varlık Yayınları)
 Havuz Başı (Serê Hewuzi) (1951, Varlık Yayınları)
 Son Kuşlar (Teyrê Peyêni) (1952, Varlık Yayınları)
 Alemdağ'da Var Bir Yılan (Yew Mar Esto Alemdağ De) (1954, Varlık Yayınları)
 Az Şekerli (Tayn Şekerıni) (1954, Varlık Yayınları)
 Tüneldeki Çocuk (Qıco ke Tunel Dero) (1955, Varlık Yayınları)

Şıiri
 Şimdi Sevişme Vakti (Inka Waxto Sinayışio) (1953, Yenilik Yayınları)

Romani
 Medarı Maişet Motoru (Motorê Maişedê Medari) (1944, Ahmet İhsan Basımevi) (1952, çapo dıyın be namey Birtakım İnsanlar)
 Kayıp Aranıyor (Vınibiye Yeno Geyrayış) (1953, Varlık Yayınları)

Tadayışi
 Yaşamak Hırsı, Georges Simenon (1954)

Roportaji
 Mahkeme Kapısı (Berê Mehkema) (1956, Varlık Yayınları)

Kategoriye:Şarê Sakarya
Kategoriye:Nuştekarê Tırki
Kategoriye:Nuştekarê zıwanê Tırki
Kategoriye:Hêkatnuştoğê Tırki
Kategoriye:Nuştekarê realisti
Kategoriye:Merdumê ke be siroz ra merdê
Kategoriye:Nuştekarê romani